amanoisuno/poetBack huggingface dataset:
冰柱 劉叉 
師幹久不息，農為兵兮民重嗟。騷然縣宇，土崩水潰。畹中無熟穀，壟上無桑麻。王春判序，百卉茁甲含葩。有客避兵奔遊僻，跋履險厄至三巴。貂裘蒙茸已敝縷，南畝未盈尺，纖片亂舞空紛拏。旋落旋逐朝暾化，始疑玉龍下界來人世，齊向茅簷布爪牙。又疑漢高帝，不為中山漿，清新馥鼻盈百車。不為池與沼，特稟朝澈氣，潔然自許靡間其邇遐。森然氣結一千里，勿被曲瓦，直下不能抑群邪。奈何時逼，不得時在我目中，反令井蛙壁蟲變容易，背人縮首競呀呀。我願天子回造化，藏之韞櫝玩之生光華。
雪車 劉叉 
臘令凝綈三十日，繽紛密雪一複一。孰雲潤澤在枯荄，人家千里無煙火，雞犬何太怨。天下恤吾氓，寒鎖侯門見客稀，色迷塞路行商斷。小小細細如塵間，載載欲何之，秘藏深宮以禦炎酷。徒能自衛九重間，戎夫尚逆命，扁箱鹿角誰為敵。士夫困征討，依違用事佞上方，猶驅餓民運造化防暑厄。吾聞躬耕南畝舜之聖，為民吞蝗唐之德。未聞eK孽苦蒼生，相群相黨上下為蝥賊。廟堂食祿不自慚，我為斯民歎息還歎息。
修養 劉叉 
損神終日談虛空，不必歸命於胎中。我神不西亦不東，世人逢一不逢一，一回存想一回出。只知一切望一切，惜哉自有不自親，明真汩沒隨埃塵。
勿執古寄韓潮州 劉叉 
古人皆執古，不辭凍餓悲。今人亦執古，自取行坐危。老菊淩霜葩，獰松抱雪姿。武王亦至明，甯哀首陽饑。仲尼豈非聖，但為互鄉嗤。寸心生萬路，今古棼若絲。逐逐行不盡，茫茫休者誰。來恨不可遏，去悔何足追。玉石共笑唾，駑驥相賓士。請君勿執古，執古徒自隳。
答孟東野 劉叉 
酸寒孟夫子，苦愛老叉詩。生澀有百篇，謂是瓊瑤辭。百篇非所長，憂來豁窮悲。唯有剛腸鐵，百煉不柔虧。退之何可罵，東野何可欺。文王已雲沒，誰顧好爵縻。生死守一丘，甯計飽與饑。萬事付杯酒，從人笑狂癡。
自古無長生勸姚合酒 劉叉 
奉子一杯酒，為子照顏色。但願腮上紅，莫管頦下白。自古無長生，生者何戚戚。登山勿厭高，四望都無極。丘隴逐日多，天地為我窄。只見李耳書，對之空脈脈。何曾見天上，著得劉安宅。若問長生人，昭昭孔丘籍。
獨飲 劉叉 
盡欲調太羹，自古無好手。所以山中人，兀兀但飲酒。
作詩 劉叉 
作詩無知音，作不如不作。未逢賡載人，此道終寂寞。有虞今已歿，來者誰為托。朗詠豁心胸，筆與淚俱落。
天津橋 劉叉 
洛陽宮闕照天地，四面山川無毒氣。誰令漢祖都秦關，從此奸雄轉相熾。
嘲荊卿 劉叉 
白虹千里氣，血頸一劍義。報恩不到頭，徒作輕生士。
代牛言 劉叉 
渴飲潁水流，餓喘吳門月。黃金如可種，我力終不竭。
莫問卜 劉叉 
莫問卜，人生吉凶皆自速。伏羲文王若無死，
觀八駿圖 劉叉 
穆王八駿走不歇，海外去尋長日月。五雲望斷阿母宮，歸來落得新白髮。
經戰地 劉叉 
殺氣不上天，陰風吹雨血。冤魂不入地，髑髏哭沙月。人命固有常，此地何夭折。
野哭 劉叉 
棘針生獰義路閑，野泉相吊聲潺潺。哀哉異教溺頹俗，淳源一去何時還。
古怨 劉叉 
君莫嫌醜婦，醜婦死守貞。山頭一怪石，長作望夫名。鳥有並翼飛，獸有比肩行。丈夫不立義，豈如鳥獸情。
烈士詠 劉叉 
烈士或愛金，愛金不為貧。義死天亦許，利生鬼亦嗔。胡為輕薄兒，使酒殺平人。
狂夫 劉叉 
大妻唱舜歌，小妻鼓湘瑟。狂夫遊冶歸，端坐仍作色。不讀關雎篇，安知後妃德。
餓詠 劉叉 
文王久不出，賢士如土賤。妻孥從餓死，敢愛黃金篆。
自問 劉叉 
自問彭城子，何人授汝顛。酒腸寬似海，詩膽大於天。斷劍徒勞匣，枯琴無複弦。相逢不多合，賴是向林泉。
入蜀 劉叉 
望空問真宰，此路為誰開。峽色侵天去，江聲滾地來。孔明深有意，鐘會亦何才。信此非人事，悲歌付一杯。
塞上逢盧仝 劉叉 
直到桑幹北，逢君夜不眠。上樓腰腳健，懷土眼睛穿。斗柄寒垂地，河流凍徹天。羈魂泣相向，何事有詩篇。
偶書 劉叉 
日出扶桑一丈高，人間萬事細如毛。野夫怒見不平處，磨損胸中萬古刀。
愛碣山石 劉叉 
碣石何青青，挽我雙眼睛。愛爾多古峭，不到人間行。
與孟東野 劉叉 
寒衣草木皮，饑飯葵藿根。不為孟夫子，豈識市井門。
姚秀才愛予小劍因贈 劉叉 
一條古時水，向我手心流。臨行瀉贈君，勿薄細碎仇。
老恨 劉叉 
雪打杉松殘，補書書不完。懶學渭上翁，辛苦把釣竿。